Skoolwerker verkrag glo seuntjieŉ Werknemer by ŉ laerskool het Vrydag in die Warrenton-landdroshof in die Noord-Kaap verskyn op aanklag dat hy ŉ seuntjie by die skool verkrag het. Luit. Olebogeng Twana, woordvoerder van die polisie, sê die beskuldigde het glo Maandag ŉ 7-jarige seuntjie in ŉ badkamer by die skool verkrag. Twana sê die saak is tot 29 Augustus uitgestel wanneer die beskuldigde moontlik vir borg sal aansoek doen en vir verdere ondersoek. Die man is Donderdag in hegtenis geneem nadat die seuntjie aan sy ma gesê het hy is verkrag.